|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt Odluke**  **o uvjetima i načinu ostvarivanja prava na**  **jednokratnu novčanu potporu za opremu novorođenog djeteta** | |
| **OPĆINA SVETI IVAN ŽABNO** | |
| **Početak savjetovanja**  **16. listopada 2024.** | **Završetak savjetovanja**  **15. studenoga 2024.** |

RAZLOG DONOŠENJA

|  |
| --- |
| Člankom 73. stavkom 1. Zakona o rodiljnim i roditeljskim potporama („Narodne  novine“ broj 152/22.) propisano je da općina, grad, županija i Grad Zagreb u svrhu propisanu člankom 1. Zakona o rodiljnim i roditeljskim potporama općim aktima predstavničkog tijela mogu propisati način i uvjete za ostvarivanje prava roditelja i s njima izjednačenih osoba na novčanu pomoć u većem opsegu od propisanog Zakonom o rodiljnim i roditeljskim potporama ili pružanje pomoći u naravi.  Nacrtom predmetne Odluke propisuju se uvjeti i način ostvarivanja prava na  jednokratnu novčanu potporu za opremu novorođenog djeteta (dalje u tekstu: novčana potpora), te visina i način novčane potpore koju u okviru pronatalitetne politike osigurava Općina Sveti Ivan Žabno.  Člankom 1. Odluke utvrđuju se sastavni dijelovi Odluke.  Člankom 2. pobrojani su kriteriji koje moraju ispunjavati nositelji roditeljske skrbi  da bi ostvarili pravo na novčanu potporu.  Člankom 3. propisana je visina novčane potpore.  Članak 4. uređuje način podnošenja zahtjeva za isplatu novčane potpore, te definira  potrebnu dokumentaciju koja se prilaže zahtjevu.  Člankom 5. definirano je nadležno tijelo za rješavanje pristiglih zahtjeva.  Člankom 6. propisuje se da će se o zahtjevima za ostvarivanje prava na novčanu  potporu koji nisu pravomoćno okončani do stupanja na snagu ove Odluke riješiti prema propisima koji su bili na snazi u vrijeme pokretanja postupka.  Člankom 7. utvrđuje se koji propisi prestaju važiti danom stupanja na snagu ove  Odluke.  Članak 8. definira stupanje na snagu Odluke. |

Pozivamo predstavnike javnosti da najkasnije do 15. studenoga 2024. godine dostave svoje komentare na NacrtOdluke o uvjetima i načinu ostvarivanja prava na jednokratnu novčanu potporu za opremu novorođenog djeteta putem OBRASCA za savjetovanja na e-mail: blanka@osiz.hr

Po završetku savjetovanja, svi pristigli doprinosi bit će javno dostupni na internetskoj stranici Općine Sveti Ivan Žabno, te priloženi uz prijedlog akta o kojem će raspravljati Općinsko vijeće Općine Sveti Ivan Žabno.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o uvjetima i načinu ostvarivanja prava na jednokratnu novčanu potporu za opremu novorođenog djeteta.

KLASA: 013-02/24-01/03

URBROJ: 2137-19-01/1-24-1

Sveti Ivan Žabno, 16. listopada 2024.